Document ID: 31992D0216

Komisijas lēmums
(1992. gada 26. marts)
par datu vākšanu attiecībā uz zirgu sacīkstēm, kā minēts Padomes Direktīvas 90/428/EEK 4. panta 2. punktā
(92/216/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1990. gada 26. jūnija Direktīvu 90/428/EEK par tirdzniecību ar zirgiem, kas paredzēti sacīkstēm, un kura nosaka dalības nosacījumus tajās [1], un jo īpaši tās 4. panta 3. punktu,
tā kā katras dalībvalsts pienākums ir informēt Komisiju par to iespēju izmantošanu, ko piedāvā Direktīvas 90/428/EEK 4. panta 2. punkta pirmais ievilkums, un informēt Komisiju un citas dalībvalstis par minētā 4. panta 2. punkta otrajā ievilkumā paredzētā finansējuma sadales kritērijiem;
tā kā saskaņā ar noteikumiem par Direktīvas 90/428/EEK 4. panta piemērošanu katrai dalībvalstij būtu vispirms jāizraugās koordinējošā iestāde, kas atbild par vajadzīgo datu vākšanu;
tā kā šajā lēmumā paredzētie pasākumi ir saskaņā ar Zootehnikas pastāvīgās komitejas atzinumu,
IR PIEŅĒMUSI ŠO LĒMUMU.
1. pants
1. Katra dalībvalsts izraugās koordinējošo iestādi, kas atbild par datu vākšanu attiecībā uz:
- tās teritorijā organizētajām sacīkstēm, kā minēts Direktīvas 90/428/EEK 4. panta 2. punkta pirmajā ievilkumā,
- minētā 4. panta 2. punkta otrā ievilkuma trešajā apakšpunktā paredzētā finansējuma sadales kritērijiem.
2. Katra dalībvalsts dara Komisijai zināmu tās koordinējošās iestādes nosaukumu un adresi, kas ir izraudzīta saskaņā ar 1. punktu. Pamatojoties uz šiem paziņojumiem, Komisija sastāda koordinējošo iestāžu sarakstu. Tā publicē šo sarakstu Eiropas Kopienu Oficiālā Vēstneša C sērijā.
2. pants
Šis lēmums ir adresēts dalībvalstīm.
Briselē, 1992. gada 26. martā

Labels: 12
0
6